पाएं अपने शहर की ताज़ा ख़बरें और फ्री ई-पेपरडाउनलोड करें
शहर प्रतापनगर स्थित देवी रोड चांदणा भाखर क्षेत्र में रहने वाले एक टैक्सी चालक मानसिक परेशानी के चलते अपने घर में फंदा लगाकर खुदकुशी कर ली। आत्महत्या की वजह आरंभिक तौर पर पता नहीं चली है।
प्रतापनगर पुलिस ने बताया कि बोम्बे मोटर्स चौराहे के पास मजदूर कॉलोनी प्रतापनगर निवासी दीपक पुत्र पुखराज वैष्णव ने मर्ग की रिपोर्ट दी। इसमें बताया कि उसके मामा देवी रोड चांदणा भाखर क्षेत्र में रहने वाले टैक्सी चालक 48 साल के शिव कुमार पुत्र गंगाराम वैष्णव ने 30 अप्रैल की शाम को अपने घर मेें फंदा लगाकर खुदकुशी कर ली। उन्हें फंदे से उतारकर परिजन महात्मा गांधी अस्पताल लेकर पहुंचे। मगर डॉक्टर ने मृत बता दिया। आत्महत्या का कारण सामने नहीं आया है। शव को आज सुबह पोस्टमार्टम करवान के बाद परिजन को सौंप दिया गया।
कीटनाशक के सेवन से युवक की मौत
जिले में फलोदी तहसील के बैंगटीखुर्द गांव में रहने वाले एक युवक की कीटनाशक सेवन से मौत हो गई। पुलिस ने बताया कि बैंगटीखुर्द निवासी गणेशाराम पुत्र मांगूराम मेघवाल ने रिपोर्ट देकर बताया कि उसके भाई रमेश कुमार (21) रात्रि के समय दवाई की जगह घर में रखे कीटनाशक का सेवन कर लिया था। तबीयत बिगडऩे पर उसको इलाज के लिये अस्पताल में भर्ती कराया जहां पर उपचार के बीच उसकी मौत हो गई। पुलिस ने कार्रवाई के बाद शव परिजन को सौंपा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn